**OBČINA BISTRICA OB SOTLI**

**Bistrica ob Sotli 17**

**3256 BISTRICA OB SOTLI**

tel.: 03/800 15 00, e-pošta: [obcina@bistricaobsotli.si](mailto:obcina@bistricaobsotli.si), <http://www.bistricaobsotli.si>

Na podlagi Pravilnika o sofinanciranju priključkov na kanalizacijske sisteme komunalnih čistilnih naprav na območju Občine Bistrica ob Sotli (*Ur. L. RS št. 110/21*) objavlja Občina Bistrica ob Sotli

**JAVNI RAZPIS**

**za sofinanciranje priključkov na kanalizacijske sisteme komunalnih čistilnih naprav na območju Občine Bistrica ob Sotli za leto 2024**

**I. PREDMET RAZPISA**

Predmet razpisa je sofinanciranje izvedbe individualnih kanalizacijskih priključkov na javno kanalizacijo v Občini Bistrica ob Sotli za leto 2024, katerih upravičeni stroški presegajo 500,00 EUR.

**II. SPLOŠNI POGOJI ZA PRIDOBITEV SREDSTEV**

Splošni pogoji kandidiranja:

1. Upravičenci do sredstev za izvedbo individualnih kanalizacijskih priključkov na javno kanalizacijo so lastniki objektov na območju Občine Bistrica ob Sotli s stalnim prebivališčem v Občini in društva s sedežem v Občini, ki imajo v lasti nepremičnine za opravljanje svoje dejavnosti. V primeru izgradnje skupnega priključka za več stanovanjskih objektov, je nosilec investicije (vlagatelj vloge), skladno z dogovorom med lastniki objektov, samo eden. Investitorji pa medsebojna razmerja uredijo s posebno pogodbo.
2. Pogoji pri izgradnji individualnega kanalizacijskega priključka:

* veljavno gradbeno dovoljenje za objekt ali dokazilo upravne enote, da je bil objekt legalno zgrajen (pridobljeno gradbeno in uporabno dovoljenje);
* lokacija individualnega kanalizacijskega priključka mora biti definirana na zemljiško parcelo, vlagatelji morajo razpolagati z lastniško pravico oziroma si morajo predhodno pridobiti služnostne pogodbe, overjene pri notarju;
* individualni priključek mora biti izveden skladno s tehničnimi pogoji za izvedbo priključitve, ki jih v soglasju o priključitvi poda izvajalec javne gospodarske službe;
* pri izvedbi in izračunu stroškov gradnje individualnega priključka je potrebno upoštevati najkrajšo možno pot izvedbe priključitve na javno kanalizacijsko omrežje.

1. Delež sofinanciranja:

Višino sofinanciranja določa 6. člena Pravilnika o sofinanciranju priključkov na kanalizacijske sisteme komunalnih čistilnih naprav na območju Občine Bistrica ob Sotli (*Ur. L. RS št. 110/21*), in sicer:

* Predmet sofinanciranja so hišni priključki, katerih upravičeni stroški presegajo 500,00 EUR;
* od 500 EUR do vključno 600 EUR je lastnik upravičen do 5% sofinanciranja od zneska;
* od 601 EUR do vključno 700 EUR je lastnik upravičen do 10% sofinanciranja od zneska;
* od 701 EUR do vključno 800 EUR je lastnik upravičen do 15% sofinanciranja od zneska;
* od 801 EUR do vključno 900 EUR je lastnik upravičen do 20% sofinanciranja od zneska;
* od 901 EUR do vključno 1000 EUR je lastnik upravičen do 25% sofinanciranja od zneska;
* od 1001 EUR dalje je lastnik upravičen do 30% sofinanciranja od predvidenega zneska potrebnega za izgradnjo priključnega kanala;
* Upravičeni stroški so stroški brez DDV.

Upravičeni stroški zajemajo: EM = m1 (EM=enota mere)

|  |  |  |  |
| --- | --- | --- | --- |
| Št. | Opis postavke | enota | cena na enoto |
| 1. | Izkop in zasip mešanega materiala do III. ktg. | m1 | 6,00 €/m1 |
| 2. | Dobava in polaganje cevi fi 160 s tesnili SN 8 | m1 | 7,00 €/m1 |
| 3. | Dobava revizijskega jaška fi 60 s priključki | kd | 100,00 €/kd |
| 4. | Dobava gramoznega materiala pod utrjenimi površinami | m1 | 4,00 €/m1 |
| 5. | Podboj za kan. cev fi 125 in fi 160 pod utrjeno površino | m1 | 20,00 €/m1 |
| 6. | Asfaltiranje obstoječih porušenih površin | m1 | 12,00 €/m1 |

**III. VIŠINA SREDSTEV**

Sredstva v višini 2.500,00 eur so zagotovljena v proračunu Občine Bistrica ob Sotli za leto 2024 pod proračunsko postavko št. 15009*.*

Sredstva se dodeljujejo enkrat letno do porabe finančnih sredstev sprejetega proračuna. Upravičenci, ki so podali popolno vlogo in zaradi porabe sredstev niso upravičeni do nepovratnih finančnih sredstev v tekočem letu, imajo ob ponovni prijavi na javni razpis naslednjega leta prednost v vrstnem redu.

**IV. UPRAVIČENI STROŠKI**

Upravičeni stroški so stroški, ki so nastali od začetka obratovanja ČN Kunšperk v občini Bistrica ob Sotli, do oddaje vlog in se jih izkazuje s kopijami plačanih računov oz. potrdilih o plačilih nabave materiala in izvedenih delih.

Sofinancirajo se upravičeni stroški za objekt z veljavnim gradbenim dovoljenjem oziroma z dokazilom upravne enote, da je objekt legalno zgrajen (pridobljeno gradbeno in uporabno dovoljenje).

Naložba mora biti zaključena pred vložitvijo vloge.

**V. VSEBINA VLOGE**

Upravičenec mora vložiti popolno vlogo z vsemi zahtevanimi obrazci in prilogami.

Razpisna dokumentacija je od **13. 6. 2024** na voljo na spletni strani Občine Bistrica ob Sotli [www.bistricaobsotli.si](http://www.bistricaobsotli.si), ter na sedežu občine vključno do zadnjega dneva razpisa.

Dodatne informacije dobite v času uradnih ur na naslovu Občine Bistrica ob Sotli, Bistrica ob Sotli 17, 3256 Bistrica ob Sotli. Kontaktna oseba: Lidija Centrih, 03 800 15 12, e-pošta: [obcina@bistricaobsotli.si](mailto:obcina@bistricaobsotli.si).

**VI. ROK IN NAČIN PRIJAVE**

Kandidat vloži vlogo z vsemi dokazili osebno ali po pošti na naslov:

**Občina Bistrica ob Sotli**

**Bistrica ob Sotli 17**

**3256 Bistrica ob Sotli**

Rok za oddajo vloge je do vključno: **15. 11. 2024**

Šteje se, da je vloga prispela pravočasno, če je bila najpozneje zadnji dan roka za oddajo vlog oddana na pošti s priporočeno pošiljko ali če je bila dostavljena v vložišče Občine Bistrica ob Sotli najpozneje do 12. ure zadnjega dne razpisnega roka.

Vloga z zahtevano dokumentacijo mora biti oddana v zaprti kuverti s pripisom »NE ODPIRAJ – RAZPIS SOFINANCIRANJE KANALIZACIJSKIH PRIKLJUČKOV«. Upoštevale se bodo vloge, ki bodo pravočasno oddane, s pravilno izpolnjenimi obrazci in vsemi zahtevanimi prilogami.

**VII. POSTOPEK OBRAVNAVE VLOG**

Odpiranje vlog ne bo potekalo javno. Postopek bo vodila komisija, ki bo obravnavala vse popolne in pravočasno prispele vloge (z vsemi zahtevanimi dokazili) po vrstnem redu prispetja.

Upravičenci, ki so podali popolno vlogo in zaradi porabe sredstev niso upravičeni do nepovratnih finančnih sredstev v tekočem letu, imajo ob ponovni prijavi na javni razpis naslednjega leta prednost v vrstnem redu.

Če vloga ne bo popolna, bo prijavitelj pozvan, da v roku 8 dni od prejema poziva za dopolnitev vloge le to dopolni. Nepopolne vloge, ki jih vlagatelji ne bodo dopolnili v določenem roku, bodo zavržene.

Na podlagi predloga komisije o dodelitvi proračunskih sredstev odloči tajnica občinske uprave s sklepom. Zoper sklep je mogoča pritožba pri županu občine. Odločitev župana je dokončna.

Po izdanem sklepu in predloženih dokazilih o končani izvedbi bo z vsakim upravičencem sklenjena pogodba o dodelitvi nepovratnih sredstev in ostalih medsebojnih obveznostih in pravicah. Nakazilo sredstev se izvrši na transakcijski oz. osebni račun upravičenca v roku 30 dni po podpisu pogodbe.

**VIII. NADZOR IN SANKCIJE**

Kontrolo nad izvajanjem namenske porabe sredstev skladno z javnim razpisom izvaja občinska uprava s sodelovanjem izvajalca javne službe.

Nepovratna sredstva se lahko porabijo samo za namen, za katerega so dodeljena. Če komisija ugotovi, da so bila sredstva porabljena za drug namen, ali da so bila dodeljena na podlagi neresničnih podatkov, oziroma je prejemnik prekršil druga določila pogodbe, je občina upravičena zahtevati vračilo dodeljenih sredstev v enkratnem znesku. V teh primerih bo moral prejemnik vrniti sredstva s pripadajočimi zamudnimi obrestmi za obdobje od dneva nakazila dalje.

Številka: 354-0001/2024-1

Datum: 13. 6. 2024

OBČINA BISTRICA OB SOTLI

župan Franjo Debelak l.r.